kardosdrur/scandi-wiki huggingface dataset:
UEFA Europa League 2013-14

UEFA Europa League 2013-14 var den 43. udgave af den næsthøjst rangerende europæiske klubturnering i fodbold, den femte udgave siden relanceringen af turneringen til UEFA Europa League fra UEFA Cup. 

Finalen blev spillet på Juventus Stadium i Torino, Italien, og blev vundet af spanske Sevilla FC over portugisiske Benfica efter straffesparkskonkurrence.

Kvalifikation 

I kvalifikationsrunderne og i playoff-runden er holdene inddelt i seedet og useedet hold baseret på deres UEFA klub koefficient i 2013, og derefter udtrukket i "knald eller fald"-kampe. Hold fra samme land kan ikke møde hinanden.

Første kvalifikationsrunde 
Lodtrækningen for første og anden kvalifikationsrunde blev afholdt 24. juni 2013. De første kampe blev spillet den 2., 3. and 4. juli, mens returkampene blev spillet 9., 10. og 11. juli 2013.

Inter Turku lodged a protest after losing the second leg to Víkingur Gøta, and two match officials were later banned for life by UEFA for attempted match-fixing.

|}

Noter

Anden kvalifikationsrunde 
De første kampe blev spillet 16. og 18. juli, mens returkampene blev spillet 25. juli 2013.

|}

Noter

Tredje kvalifikationsrunde 
Lodtrækningen for den tredje kvalifikationsrunde blev afholdt 19. juli 2013. Den første kamp blev spillet den 1. august, mens returkampen blev spillet 8. august 2013.

|}

Play-off 
Lodtrækningen til play-offrunden blev afholdt 9. august 2013. Den første kamp blev spillet 22. august, mens returkampen blev spillet 29. august 2013.

|}

Noter

Gruppespil

Gruppe A 

|

|}

Gruppe B 

|

|}

Gruppe C 

|

|}

Gruppe D 

|

|}

Gruppe E 

|

|}

Gruppe F 

|

|}

Gruppe G 

|

|}

Gruppe H 

|

|}

Gruppe I 

|

|}

Gruppe J 

|

|}

Gruppe K 

|

|}

Gruppe L 

|

|}

Slutspil

Overblik

Sekstendelsfinaler 
Lodtrækningen for seksten- og ottendedelsfinalerne blev afholdt den 16. december 2013. Den første kamp blev spillet 20. februar, mens returkampen blev spillet 27. februar 2014. 

|}

Ottendedelsfinaler 
Den første kamp blev spillet 13. marts, mens returkampen blev spillet 20. marts. 

|}

Kvartfinaler 
Lodtrækningen for kvartfinalerne blev afholdt den 21. marts 2014. Den første kamp blev spillet 3. april, mens returkampen blev spillet 10. april 2014. 
 

|}

Semifinaler 
Lodtrækningen til semifinalerne og finale (for at bestemme "hjemmeholdet" af administrative årsager) blev afholdt den 11. april 2014. Den første kamp blev spillet 24. april, mens returkampen blev spillet 1. maj 2014. 

|}

Finale

Statistik 
Statistik uden kvalifikation og play-off.

Topmålscorere

Topassister

Referencer

Se også 
 UEFA Champions League 2013-14
Morild (Hjørring Kommune)

Morild er en landsby i den østligste landzone af Hjørring Kommune med syv km til Tårs i Hjørring Kommune og fem km til Østervrå i Frederikshavn Kommune. Morild er en del af det gamle Tårs Sogn. Sognet råder over to kirker: Tårs Kirke og Morild Kirke.

I forskellige perioder i tiden mellem 1950-1985 rummede Morild by en skole og udover denne et særdeles aktivt handelsliv med en cykelhandler, en bilhandler, en trikotageforretning, en tankstation med smede og mekaniker værksted, to smede, en købmandsforretning, en brugsforening, en bager, en skomager, et mejeri og et medicinsk håndkøbssalg. Byens sidste detailforretning, Morild Købmandsforretning, lukkede i 1998. I 2013 eksisterede der stadig én aktiv tømrer/byggevirksomhed.

Citater 

Herunder to uddrag fra Morild Bogen skrevet af gårdejer Jens Nielsen, Morild: (Bogen på ca. 60 sider kan læses i fodnoten: )

1. uddrag 
"Hvis man kommer kørende eller gående, ad landevejen Hjørring - Sæby ,der hvor vejen snor sig op over bakkedragene mellem Sæsing og Østervrå, og kaster blikket mod nord ,ud over det kuperede terræn, vil man i klart vejr ude mellem bakkerne,straks lægge mærke til den lille landsby Morild, med sin smukke lille kirke knejsende på bakketoppen i den nordøstlige del af byen....."

2. uddrag 
"Morild ligger smukt med bakkedragene mod nord som et sikkert rygstød,og moser og engdragene mod syd, hvor ud over der er en vid udsigt, og hvorfra Morild og egnen har sit navn. I fordumstider var mosen mere fugtig og sumpet, end den er i dag, så i lune og fugtige sommeraftener og nætter kunne opstå Mor - ild (morild), der ses som en natlig lysen som skyldes mikroskopiske organismer, der vel er en slags selvlysende bakterie eller mider som opstår og muligvis kommer drivende udover kær og sumpede moser".Gamle mennesker har fortalt hvordan de en sommeraften var kørt i mosen for at hente et læs tørv, da det pludselig trak op til uvejr, og de ville da skynde sig hjem, da blev både de og hestene overbegjort af Mor-ild (morild). Hue, jakke og hestenes manker lyste som glødende ild, og jo mere de strøg og børstede for at få det af, jo værre blev det, først da de kom under tag var det væk."

Eksterne henvisninger og kilder 
 
 Morild Borgerforening - officiel hjemmeside

Fodnote 

Lokaliteter i Hjørring Kommune
Antananarivo-provinsen

Antananarivo er en af Madagaskars seks provinser med en befolkning på 4.580.788 (juli 2001). Hovedstaden hedder også Antananarivo, et navn som betyder «byen med tusind mennesker». Almindeligvis bliver navnet forkortet til Tana, bortset fra i formelle sammenhænge.

Provinsen ligger midt på øen, og grænser til Mahajanga i nord, Fianarantsoa mod syd, Toliara i vest og Toamasina mod øst. Provinsen dækker et areal på 58.697 km², omtrent en tiendedel af øens areal.

Klima
Med en højde på mellem 1.200 og 1.500 meter over havet, har højlandet i denne provins tropisk klima, med temperaturer som kan komme ned til 0 °C om vinteren og 25 °C om sommeren. Gennemsnitlig nedbør her er 1.357 mm om året.

Regioner
Provinsen Antananarivo er inddelt i fire regioner:
Analamanga
Bongolava
Itasy
Vakinankaratra

Eksterne kilder og henvisninger

 Regionens turistsite

Madagaskars provinser
Saint Kitts og Nevis' flag

Saint Kitts og Nevis' flag er skrådelt i farverne grønt, gult, sort, gult og rødt og har to hvide stjerner i det midterste sorte bånd. Stjernerne repræsenterer officielt håb og frihed, ikke de to øer Saint Kitts og Nevis, som det af og til kan læses. Flagets farver er de panafrikanske og henviser til befolkningens oprindelse. Samtidig står grønt for frugtbarhed, gult for solskin, sort for befolkningens afrikanske herkomst, mens rødt skal minde om kampen for afskaffelse af slaveri og kolonialisme. Flaget blev indført den 19. september 1983 og tjener som både nationalflag, handelsflag og statsflag. Kystvagtskibe rapporteres at benytte white ensign efter britisk forbillede, dvs. nationalflaget i kantonen på et hvidt flag delt i fire af et rødt kors.

Flag fra Nordamerika
Etableret i 1983
Flag
Isak (patriark)

Isak (, ;  eller ) er den anden af de tre store patriarker nævnt i Det Gamle Testamente. Isak er søn af Abraham og Sara. Ismael var hans halvbror.

Gud beordrede Abraham til at ofre Isak på Morias bjerg, men dette blev stoppet i sidste øjeblik. Isak giftede sig med Rebekka og fik sønnene Esau og Jakob. Han levede som nomade  omkring Be'er Sheba, men han skal også have opholdt sig i Gerar.

Ifølge Det Gamle Testamente var Abraham over hundrede år gammel og Sara over den fødedygtige alder, da parret fik Isak. Isak var den eneste af de bibelske patriarker, der ikke skiftede navn og den eneste af patriarkerne, der ikke forlod Kana'an. Isak døde da han var 180 år, hvilket gør ham til den længstlevende patriark.

Personer i Det Gamle Testamente
Første Mosebog
Islams profeter
Sind

Sind refererer til de evner, der er ansvarlige for mentale fænomener. Disse evner er for eksempel tænkning, fantasi, hukommelse, vilje og sanseevne. De er ansvarlige for mentale fænomener som tro, begær, intention, sansning og følelse. Ofte bruges udtrykket "sind" om de mentale fænomener selv.

Udrykket bruges både om bevidste og ubevidste processer.

”Sind” er betydningsmæssigt beslægtet med - og bruges undertiden synonymt med - ”bevidsthed”, ”sjæl” og ”psyke”.

Se også
 Bevidsthed
 Sjæl
 Psyke
 Psykologi – psykiatri - psykopatologi
 Kognition
 Ånd

Referencer

Litteratur
 American Heritage Dictionary of the English Language. Houghton Mifflin Harcourt Publishing Company 2016. 
 Collins English Dictionary. HarperCollins Publishers 2014.

Eksterne links
 "The Mind is What the Brain Does", artikel i National Geographic.
 Charlie Dunbar Broad (1925): The Mind and Its Place in Nature.
 Abhidhamma: Buddhist Perspective of the Mind and the Mental Functions
 Thymos – Piero Scaruffi's Studies on Consciousness, Cognition and Life
 Buddhist View of the Mind
 Current Scientific Research on the Mind and Brain fra ScienceDaily

Livsfilosofi
Filosofi
Psykologi
 
Kognitionsvidenskab
Uløste problemer indenfor neurovidenskab
Nacer Bouhanni

Nacer Bouhanni (født 25. juli 1990 i Épinal) er en professionel fransk cykelrytter, der kører for det professionelle cykelhold . Han blev i 2012 fransk mester i landevejscykling.

Eksterne henvisninger 

 Nacer Bouhannis hjemmeside (fransk)
 Nacer Bouhanni på radsportseiten.net (tysk)

Mandlige cykelryttere fra Frankrig
Fyrremejse

Fyrremejse (Poecile montanus eller Parus montanus) er en 11,5 centimeter stor spurvefugl, der yngler i skove i et bælte gennem Europa og Asien. I Danmark er arten indvandret i 1980'erne fra Tyskland og breder sig mod nord i Jylland. Den ligner sumpmejsen og kendes bedst på stemmen.

Udseende 
Fyrremejsens overside er grå eller brun med en matsort kalot på hovedet og et lyst vingefelt. Undersiden er gråhvid med sort "hagesmæk" og mere eller mindre brunlige flanker. Den underart af fyrremejse (Poecile montanus salicarius) der findes i Jylland har brunlig overside og grå kinder som sumpmejsen, mens underarten P. m. borealis i Sverige og resten af Skandinavien har grålig overside og hvidere kinder. Arten kendes bedre på stemmen.

Stemme 
Sangen lyder lidt som en af skovsangerens stemmer, nemlig en melankolsk faldende: tiu-tiu-tiu-tiu-tiu. Der kan også høres en havesanger-agtig pludren. Kaldet er et karakteristisk snerrende dææh-dææh-dææh, sommetider tsi-tsi-dææh-dææh-dææh.

Udbredelse og underarter 
Fyrremejsen er udbredt over størstedelen af Europa og desuden i det østlige Rusland, Mongoliet, nordlige Kina, Korea og Japan. Der er i alt beskrevet 14 underarter, hvoraf to er kendt fra Danmark, P. m. salicarius i Jylland og P. m. borealis som en sjælden gæst fra Sverige. Nominatformen P. m. montanus er udbredt i Alperne og i en del af Sydeuropa.

Arten er i Skandinavien knyttet til nåleskove, heraf dens danske navn.

Ny dansk ynglefugl 
Fyrremejsen ynglede for første gang i Danmark i 1977 i Gribskov, men forsvandt herfra igen. Fra 1981 blev arten for første gang med sikkerhed fundet ynglende i Sønderjylland og har siden bredt sig mod nord. Arten er standfugl, men strejfer lidt mere end sumpmejsen. Bestanden blev i 2011 vurderet til cirka 500 par.

Underarten Poecile montanus salicarius, der er udbredt i Syddanmark, yngler i løvskov eller blandskov på mager bund, f.eks. pile- eller birkekrat. Den findes også på tidligere heder tilgroet med løvskov.

Føde 

I yngletiden lever fyrremejsen især af insekter og edderkopper, mens den i resten af året også lever af frø. Den kan også æde pollen af pil og bævre-asp samt saften fra ahorn og birk. Frøene gemmes ligesom hos sumpmejsen ofte i barkrevner eller mellem mos som forråd til senere.

Ynglebiologi 
Fyrremejsen bygger ligesom mange andre mejser sin rede i naturlige huller i træerne eller i forladte spættehuller. Hunnen ruger de mellem syv og ni æg i 14 dage, og ungerne bliver fodret af begge forældrefugle i 16-19 dage.

Kilder/Eksterne henvisninger 

 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Urs N. Glutz von Blotzheim, Kurt M. Bauer m.fl. : Handbuch der Vögel Mitteleuropas. Band 13/I, Passeriformes (4. Teil), Muscicapidae - Paridae. Aula-Verlag, Wiesbaden 1993, side 419-482. .
 DOF's beskrivelse af Fyrremejse. 
 Gill, F & D Donsker (Eds). 2013. IOC World Bird Names (v 3.3) www.worldbirdnames.org 
 www.iucnredlist.org: Parus montanus Internationale rødliste over truede (og ikke-truede) dyrearter. Version 2012.2

Fugle fra Eurasien
Mejser
H.V. Fiedler

Harald Valdemar Fiedler (født 13. juni 1808 i København, død 29. maj 1887 i Sterrede ved Skælskør) var en dansk fiskerikyndig

Liv og gerning 
Han blev student fra Sorø Akademi i 1826 og cand.jur. i 1832. Hans levende interesse for fiskerierne førte til, at han 1838 købte øen Sevedø som arvefæste under Borreby Gods, flyttede dertil og i en lang årrække drev et omfattende fiskeri derfra. På flere måder tog han virksom del i det offentlige Liv, var medlem af Sorø Amtsråd og blev 1848 valgt til stænderdeputeret. I 1853 blev han ansat ved vejvæsenet i Sønderjylland og 1856 som birkedommer i Holsteinborg Birk.

Fiskerikyndig 
I 1867 blev han regeringens konsulent i fiskerisager og forblev i denne stilling til sin død. I forening med Arthur Feddersen stiftede han i 1865 Tidsskrift for Fiskeri, der fra 1874 fortsattes som Nordisk Tidsskrift for Fiskeri med to svenske medredaktører; det efterfulgtes af Nordisk Aarsskrift for Fiskeri, som Fiedler først udgav alene (årgang 1883), senere (2.-4. årgang) sammen med svenskeren Axel Ljungman (1884-86). 1873 blev Fiedler formand i en kommission, der skulle udarbejde forslag til en fiskerilov, og hvis arbejde dannede grundlaget for Fiskeriloven af 1888. 

1876 blev han Ridder af Dannebrog.

Han er begravet i Holsteinborg.

Forfatterskab 
Fiedler skrev tillige en række artikler om fiskeri:
 "Beretning om en Reise til Island, Forsommeren 1840" (i Tidsskrift for Fiskeri, 1ste Aargang, Kjøbenhavn 1866; s. 1-25)
 "Havkalsfiskeriet" (i Tidsskrift for Fiskeri, 1ste Aargang, Kjøbenhavn 1866; s. 26-32)
 "En Retssag" (i Tidsskrift for Fiskeri, 1ste Aargang, Kjøbenhavn 1866; s. 78-90)
 "Om et Fiskeredskab, Dukke kaldet" (i Tidsskrift for Fiskeri, 2den Aargang, Kjøbenhavn 1868; s. 72-73)

Eksterne henvisninger 
 

 Johas Collin: Dansk biografisk Lexikon, Bind V, s. 147-148; opslag: Fiedler, Harald Valdemar
 Salmonsens Konversationsleksikon, 2. udgave, bind VII (1916), s. 944; opslag: Fiedler, Harald Valdemar

Dommere fra Danmark
Personer i Dansk Biografisk Leksikon
Riddere af Dannebrog
Personer fra København
Danskere i 1800-tallet
Faglitterære forfattere fra Danmark
Amtsrådsmedlemmer
Stænderdeputerede fra Østifterne
Landmænd fra Danmark
Bankdirektører fra Danmark
Fiskeri
Fiskere
Axel Ljungman

Axel Vilhelm Ljungman (født 1. september 1841 i Ljungs socken, Bohuslän, død 27. oktober 1901 i Göteborg) var en svensk zoolog og riksdagsmedlem.

Biografi 
Han blev student i Uppsala 1859 og udnævntes till fil.dr. i 1872 ved Uppsala universitet og var 1871-84 docent i zoologi der, men var næsten vedvarende tjenesteledig for at løse opgaver til fremme af det bohuslänska sildefiskeri. For at sikre dettes rationelle udøvelse og for at belyse sildens levevis og -betingelser samt sildefiskeriet skrev han blandt andet en række skrifter (hvoraf flere oversatte i "Report of United state commission of fish and fisheries") og artikler i det af ham selv redigerede "Bohuslänsk fiskeritidskrift" 1884-1895 samt i "Nordisk tidskrift för fiskeri" (ved hvis årgange 5-7, 1879-1782, han virkede som medredaktør) med flere, desuden i "Öfversigt af Vetenskapsakademiens förhandlingar" (årgangene 21, 23, 27, 28), hvor han leverede bidrag til kundskab om ophiuriderne.

Tillidsposter 

Årene 1880-82 og 1885-96 tilhørte han Göteborgs og Bohus läns landsting. 1881-99 var han medlem af 2 kammer for Orust och Tjörn, skrev flere forslag og sad i udvalgene tillfälligt utskott 1883-84, konstitutionsutskottet 1885-87 og 1891-98 (1887, 1891-98 som viceformand) og bankoutskottet 1888-90. I riksdagen virkede han foruden i fiskerispørgsmål i øvrigt for kommunikationsvæsenet og især for telefonnettets udvidelse i Bohuslän. I politisk henseende var han moderat konservativ. Han var medlem af kommittéen angående havsfiskeriets ordning i Göteborgs og Bohus län i 1892-1894 og stillede forslag til lov om ret til fiskeri i 1894 samt angående kommunalbeskatningen i 1897. I 1900 udnævntes han til karantänsmästare på Känsö.

Han udgav blandt andet Några ord om den unionella frågans lösning i 1895 vedrørende den svensk-norske union.

Forfatterskab

Redaktørvirke

Noter 
, forfattet af F. T.-m

Politikere fra Sverige
Zoologer fra Sverige
Svenskere i 1800-tallet
Faglitterære forfattere fra Sverige
Ansatte ved Uppsala Universitet
Fiskeri
Ugglan
Christopher O'Neill

Christopher Paul O'Neill (født den 27. juni 1974) er en britiskfødt amerikansk forretningsmand, som bor og arbejder i New York og er gift med prinsesse Madeleine af Sverige.

Familiebaggrund

O'Neill blev født i London som søn af Paul Cesario O'Neill (1926-2004), en amerikansk bankmand, der kom til London i 1960'erne for at oprette et europæisk hovedkontor for investeringsbanken Oppenheimer & Co., og Eva Maria Walter (født 1940), der blev født i Østrig. Deres ægteskab var hans andet og hendes tredje.

O'Neill, som har fem halvsøstre, voksede op i London og St. Gallen. Han boede ofte i Østrig og Tyskland og har både britisk og amerikansk statsborgerskab.

Referencer

Erhvervsfolk fra Storbritannien
Personer fra London
Kommandører af Nordstjerneordenen
Analamanga

Analamanga er en af fire regioner i  Antananarivo provinsen i  Madagaskar,  og er en landets 22 regioner beliggende mod nordøst i provinsen. Hovedstaden i regionen er byen Antananarivo som også er national hovedstad.

Regionens har et areal på  17.445 km², hvoraf 4.927 hektar består af søer og vandløb. I øvrigt består regionen for en stor del af savanne – både opdyrket og græsbevokset – men der er eogså en del skov af forskellige typer.

Demografi
Analamanga har omkring 14 % af landets befolkning, men kun 3 % af landets areal. Regionen er altså tætbefolket, især på grund af at landets hovedstad Antananarivo ligger i regionen, med sine 1,4 millioner indbyggere – altså cirka 39 % af regionens befolkning. Befolkningstætheden i regionen er såledeses høj med omkring 140 indbyggere per kvadratkilometer, sammenlignet med landsgennemsnittet på  29 indbyggere per kvadratkilometer. Regionens befolkningsfordeling er imidlertid meget ujævn; i visse bydele i hovedstaden er befolkningstætheden omkring 8.690 personer og i andre knap tyve indbyggere per kvadratkilometer.

Administrativ inddeling
Analamanga er opdelt i otte distrikter:

 Ambohidratrimo
 Andramasina 
 Anjozorobe 
 Ankazobe 
 Antananarivo-Renivohitra 
 Antananarivo-Atsimondrano
 Antananarivo-Avaradrano 
 Manjakandriana

Eksterne kilder og henvisninger

 Regionens turistsite

Madagaskars regioner
Priyanka Chopra

Priyanka Chopra Jonas (hindi: प्रियंका चोपड़ा; født 18. juli 1982 i Jamshedpur i Jharkhand i Indien) er en indisk filmskuespiller og model. Hun vandt skønhedskonkurrenceerne Miss India World og Miss World 2000. Udover det er hun også sanger og har tidligere udgivet en single ("In my city") med Will.i.am.

Privat 

Nick Jonas friede til Priyanka i London på hendes fødselsdag 18. juli 2018, og parret fejrede deres forlovelse i Mumbai den 18. august 2018. Den 1. december 2018 giftede parret sig i Umaid Bhawan Palace i Jodhpur.

I januar 2022 fik parret deres første barn, en pige, via surrogat.

Referencer

Eksterne henvisninger 

 

Skuespillere fra Indien
Modeller
Miss World
Hunterforce

Hunterforce er en militær betegnelse for en enhed, der har til opgave at opspore og tilfangetage eller nedkæmpe andre specialenheder, som opererer bag fjendens linjer.

Ordet Hunterforce blev offentligt brugt første gang i 1993, da DR for første gang sendte dokumentarudsendelsen "Eliten" om aspirantkurset hos Jægerkorpset. Her var det infanteriregimentet Royal Green Jackets, der agerede Hunterforce under midtvejsøvelsen, for aspiranthold 1992 hos Jægerkorpset. Enheden havde malteserkort som baretmærke.

Hunterforce er en indsættelses form som alle infanteri regimenter i den Engelske hær løser. Den Engelske special enhed Det 22 SAS regiment bruger “Hunter Force” når de afholder deres “Combat Survival” del af udvælgelsesprocessen for deres aspiranter. Her fratages aspiranterne deres normale udrustning og uniform, de udstyres med gamle ulduniformer fra 2 verdenskrig, en overlevelsesæske og en kortskitse. De skal nu bevæge sig igennem fjendeland ubemærket, de jagtes undervejs af Hunter Force der bruger helikoptere, termiske kikkerter og hunde, Hunter Force er yderlig motiveret af ekstra fridage hvis de fanger aspiranterne. Ved afslutningen tages alle aspiranter til fange og går igennem afhøringsfasen. Hunter Force kan som sagt udgøres af mange forskellige infanteri regimenter, i 1993 afholdt det Danske jægerkorps en stor specialstyrke øvelse på Djursland, her brugte man soldater fra Irish Guards som Hunter Force. Bemærk at der på combat survival både deltager SAS aspiranter og “all arms” aspiranter, det er især piloter, efterretningsfolk og udenlandske soldater, det var i en årrække en fast del af Danske jæger og frømænds soldaters uddannelse at de skulle bestå combat survival.

Specialstyrker fra Storbritannien
Théobald Chartran

Théobald Chartran (20. januar 1849 i Besançon - 16. juli 1907) var en fransk maler.

Han uddannedes i École des Beaux-Arts og af Cabanel, vandt 1877 Grand prix (Rom indtages af Gallerne), udstillede fra 1872 historiske arbejder som Jeanne d'Arc, Den hellige Saturninus' martyrdød (1877), Le Cierge (1881; museet i Caen), Den hellige Frans af Assisis Vision, (1883) m. v. Han udmærkede sig også som portrætmaler: Mounet-Sully i Hamlets rolle (1887), Leo XIII (1891), Carnot (1894) og medlemmer af familien Roosevelt (fra hans jævnlige Amerika-ophold). Endvidere en del dekorative arbejder, således for Sorbonne, hvis vestibule han udsmykkede med historiske malerier (Palissy, Buffon, Paré et cetera).

Kilder 

 

Malere fra Frankrig
Franskmænd i 1800-tallet
Salmonsens
Personer fra Besançon
Modtagere af Prix de Rome for maleri
Vandtårnet ved Pedersborg, Sorø

Vandtårnet ved Pedersborg, Sorø blev bygget i 1974. Tårnet er ca. 15 meter højt og indeholder 1.000 m3 vand. Tårnet har et karakteristisk udseende, da det er dekoreret af Per Arnoldi, i farverne blå, gul og rød. Dekorationen har et areal på 250 m2.

Kilde 
 Kim Lykke Jensen, Danmarks vandtårne, , side 171

Vandtårne i Region Sjælland
Bygninger, konstruktioner og anlæg i Sorø Kommune
Édouard Charton

Édouard Thomas Charton (født 11. maj 1807 i Sens, død 27. februar 1890 i Versailles) var en fransk forfatter og politiker.

Charton blev 1827 advokat og sluttede sig tidlig til Saint-Simonisterne, men skilte sig derfra 1831 ligesom sin ven Hippolyte Carnot, da Enfantins retning fik overtaget. Han var 1848 understatssekretær for undervisningsministeriet under Carnot og medlem af Nationalforsamlingen (stemte for Grévys forslag); valgtes 1849 til statsrådet, men trak sig tilbage herfra efter statskuppet 1851. Han valgtes 1871 til Nationalforsamlingen og var siden 1876 senator; hørte i begge forsamlinger til det republikanske parti.

Charton har dog nærmest betydning som grundlægger og udgiver af en række illustrerede blade og tidsskrifter, hvorved træskærerkunsten i høj grad udvikledes: Magasin pittoresque (1833-83), Illustration (1843) og Le Tour du Monde (1860). Endvidere udgav han Voyageurs anciens et modernes, en samling af opdagelsesrejser i ældre og nyere tid (1854-57, 4 bind, oversat på dansk), og tillige med Henri Léonard Bordier en populær, illustreret Histoire de France (2 bind, 1863).

Kilder 

 

Politikere fra Frankrig
Faglitterære forfattere fra Frankrig
Franskmænd i 1800-tallet
Salmonsens
Jurister fra Frankrig